 Sọ fúnmi nípa Ìpínlẹ Enugu. : Ìpínlẹ Enugu Igbo: Ȯra Enugu jẹ ìpínlẹ kan ní agbègbè gúsù-ìlà-oòrùn orílẹ-èdè Nàìjíríà, tí ó pín ààlà sí àríwá pẹlú Ìpínlẹ Benue àti Ìpínlẹ Kogi, Ìpínlẹ Ebonyi sí ìlà-oòrùn àti gúsù-ìlà-oòrùn, ìpínlẹ Abia sí gúsù, àti Ìpínlẹ Anambra sí ìwọ-oòrùn. Ìpínlẹ náà gba orúkọ rẹ látara olú-ìlú rẹ àti ìlú tí ó gbòòrò jù, tí ń ṣe Enugu. Laaarin àwọn ìpínlẹ mẹrìndínlógójì ti orílẹ-èdè Nàìjíríà, ìpínlẹ Enugu jẹ ìpínlẹ ẹlẹẹkọkàndínlọgbọn tí ó gbòòrò jùlọ ní ààyè tàbí agbègbè àti ẹlẹẹkejìlélógún ní iye pẹlú ènìyàn tí ó tó mílíọnnù mẹrin-àbọdín-ni-díẹ gẹgẹ bí àbájáde ètò-ìkànìyàn ọdún 2016.Láyé òde-òní Ìpínlẹ Enugu ní olùgbé láti bí ọpọ ọdún sẹyìn tí wọn kún fún àwọn oríṣiríṣi ẹyà pẹlú, pàápàá àwọn ará Igbo pẹlú díẹ wọn ti wọn jẹ àwọn ará Idoma àti Igala ní Etteh Uno.Lẹyìn òmìnira ní ọdún 1960, agbègbè tí ó wá di Enugu báyìí wà lára agbègbè ìlà-oòrùn tí wọn ti ní òmìnira títí di ọdún 1967 nígbàtí ekùn náà pín tí agbègbè náà di apá kan ti Ìpínlẹ àáríngbùngbùn ìlà-oòrùn.Ninu ètò ọrọ-ajé, Ìpínlẹ Enugu mú iṣẹ òwò ṣíṣe àti ọgbìn lọkùnkúndùn, pàápàá ọpọ isu, ìrẹsì, kókò, epo pupa, àti ẹgẹ. Ilé-iṣẹ gbóògì kan ń wa kùsà tẹlẹ rí, pàápàá èédú ní àwọn òkè Udi Udi Hills ní àyíká ìlú Enugu. Ìpínlẹ Enugu ní Ìtọka Ìdàgbàsókè Ènìyàn ní ìdá kẹwàá tó ga jù lọ ní orílẹ-èdè, wọn sì kà á sí ọkàn nínú ilẹ Igbo tí ó jẹ agbègbè ẹkùn àṣà ẹya Igbo. 